બ્રહ્મા (અથવા માતાજી) નું, બધું રાતું છે, કેમકે રાતો અને પીળો રંગ, રજોગુણ તથા ખટપટનો છે. વિષ્ણુનો વર્ણ શ્યામ છે, તથા શણગાર, રૂપાળા મોહક આંખો, વગેરે માનવીને રહેતા સંસારના અજ્ઞાનમય મોહનું એ રૂપ છે. એ પીળાં અંબર પહેરે છે, એ દોડાદોડ તથા કારભારીપણાના રજોગુણની નિશાની છે. એમ, આ મુખ્ય ઈશ્વરશક્તિઓ, ત્રણ ગુણોનાં જ મિશ્રણો છે, ને સંસારમુગ્ધ જનો, એમાંની એક કે બીજીને, જીવ સાટે તથા અનેક રીતે આરાધે છે. મહાદેવ ત્યાગવૈરાગ્ય તથા જ્ઞાસ્વરૂપ, મોક્ષરૂપ હોવાથી, એનાં જટા, જ્ઞાનગંગા, નાગ, ચર્મ, ભરમ, દિગંબરપણું અને કર્પૂરગૌર વર્ણ સુપ્રસિદ્ધ છે. સંસારીઓને એ બધું અણગમતું હોવાથી, મહાદેવનો વર્ણ, એમાંના ઘણા, કાળો હોવાની કલ્પના કરે છે.